Maksatushakemus starttirahasta

Starttirahaa maksetaan niiltä päiviltä, jolloin olet työskennellyt yrityksessäsi. Maksu suoritetaan kuukausittain jälkikäteen, enintään viideltä päivältä kalenteriviikossa.

Hae starttirahan maksatusta takautuvasti kuukausittain niiltä päiviltä, jolloin olet tosiasiassa työskennellyt yrityksessäsi. Maksatusjakso voi olla kalenterikuukausi tai päätöksessä määritelty muu ajanjakso, esimerkiksi 1.3.–31.3. tai 16.2.–15.3. Täytä maksatushakemus huolellisesti ja varmista, että kaikki tiedot ovat oikein, kuten IBAN-tilinumero ja BIC-koodi. Toimita maksatushakemus työvoimaviranomaisellesi kahden kuukauden sisällä jakson päättymisestä. Jos maksatusta ei haeta määräajassa, tukea ei voida maksaa.

Ensimmäisen maksatushakemuksen yhteydessä toimitettavat asiakirjat ovat:

* Kopio kaupparekisteri-ilmoituksesta, jos olet velvollinen tekemään sen.
* Kopio avoimen yhtiön tai kommandiittiyhtiön yhtiösopimuksesta tai osakeyhtiön perustamissopimuksesta ja yhtiöjärjestyksestä.
* Todistus ennakkoperintärekisteriin merkitsemisestä, jos sinulla ei ole velvollisuutta tehdä kaupparekisteri-ilmoitusta.
* Halutessasi muutosverokortti etuutta (starttirahaa) varten. Jos et toimita muutosverokorttia, työvoimaviranomainen toimittaa starttirahasta 25 prosentin suuruisen ennakonpidätyksen.

Starttirahan maksamisessa hyödynnetään tulorekisteriin ilmoitettuja palkka- ja etuustietoja.

Täytä hakemus ensisijaisesti asiointipalvelussa. Jos et voi käyttää asiointipalvelua, lähetä tulostettu ja täytetty lomake työvoimaviranomaiselle. Alueesi työvoimaviranomaisen yhteystiedot löytyvät Työmarkkinatorin aluesivuilta osoitteesta <https://tyomarkkinatori.fi/aluesivu>.

**1. Starttirahan saaja**

|  |  |  |  |
| --- | --- | --- | --- |
| Starttirahan saajan nimi | Henkilötunnus | | |
| Starttirahapäätöksen numero ja päivämäärä | Puhelinnumero | | |
| Osoite | Postinumero | Postitoimipaikka | |
| Sähköpostiosoite | | | |
| Kotikunta | | | |
| Tilinumero (IBAN) | Pankin tunnistetieto (BIC) | | Tilinumero muuttunut |

**2. Yritystiedot**

|  |
| --- |
| Yrityksen nimi |
| Y-tunnus |
| Jos sinulla ei ole Y-tunnusta, kerro miksi |

**3. Maksatusjakso**

|  |  |  |
| --- | --- | --- |
| Haen starttirahaa maksatusjaksolta1     /    20   -    /    20 | | |
| Korvattavien päivien määrä yhteensä2 | Tuen määrä päivässä (euroa)3 | Tuen määrä maksatusjaksolta yhteensä (euroa)4 |
|  |  |  |

**4. Starttirahan maksamisen estävät tulot, korvaukset, tuet ja etuudet**

|  |
| --- |
| Maksetaanko sinulle seuraavia tuloja, korvauksia, tukia tai etuuksia? 5 |
| 1. Palkkaa tai korvausta tekemästäsi yritystoimintaan liittymättömästä työstä. Palkkana pidetään myös vuosiloma-ajan palkkaa ja irtisanomisajan palkkaa. Palkkana pidetään myös työnantajalta saatua taloudellista etuutta, joka perustuu työsuhteen päättymiseen liittyvään sopimukseen tai muuhun vastaavaan järjestelyyn, jonka katsotaan turvaavan kohtuullinen toimeentulo (Työttömyysturvalaki 1290/2002, 3. luku, 6. §, 1. momentti).6   Kyllä  Ei  Jos vastaus on Kyllä, ilmoita lisätietona maksatusjaksolla tehdyt työpäivät, työtunnit työpäivää kohti, työsuhteen kesto sekä arvio tulevista palkkatyöpäivistä ja työtunneista työpäivää kohti. |
| 1. Palkkaa tai korvausta tekemästäsi yritystoimintaan liittyvästä työstä, pois lukien omasta yrityksestä nostettava palkkatulo. Palkkana pidetään myös vuosiloma-ajan palkkaa ja irtisanomisajan palkkaa. Palkkana pidetään myös työnantajalta saatua taloudellista etuutta, joka perustuu työsuhteen päättymiseen liittyvään sopimukseen tai muuhun vastaavaan järjestelyyn, jonka katsotaan turvaavan kohtuullinen toimeentulo (Työttömyysturvalaki 1290/2002, 3. luku, 6. §, 1. momentti).6   Kyllä  Ei  Jos vastaus on Kyllä, ilmoita lisätietona maksatusjaksolla tehdyt työpäivät, työtunnit työpäivää kohti, työsuhteen kesto sekä arvio tulevista palkkatyöpäivistä ja työtunneista työpäivää kohti. |
| 1. Julkista tukea omiin palkkauskustannuksiin 7   Kyllä  Ei  Muuta julkista tukea ovat esimerkiksi apurahat tai yritystuet.  Jos vastaus on Kyllä, ilmoita lisätietona myönnetty tuki ja mille ajalle tukea on myönnetty. Liitä hakemuksen liitteeksi päätös myönnetystä tuesta. |
| 1. Työttömyysetuutta   Kyllä  Ei  Starttirahaa ei makseta, jos saat samalta ajalta työttömyysturvalain (1290/2002) mukaista työttömyysetuutta.  Jos vastaus on Kyllä, ilmoita lisätietona tuen myöntäjä, mistä tuesta on kyse, mille ajalle tuki on myönnetty sekä myönnetyn tuen määrä? |
| 1. Sairausvakuutuslain (1224/2004) mukaista sairauspäivärahaa tai osasairauspäivärahaa tai kansaneläkelain (568/2007) mukaista työkyvyttömyyseläkettä tai kuntoutustukea taikka täyden työkyvyttömyyden perusteella maksettavaa etuutta jonkin muun lain nojalla.   Kyllä  Ei  Jos vastaus on Kyllä, ilmoita lisätietona tuen myöntäjä, mistä tuesta on kyse, mille ajalle tuki on myönnetty sekä myönnetyn tuen määrä? |
| 1. Kansaneläkelain tai työeläkelakien mukaista vanhuuseläkettä tai varhennettua vanhuuseläkettä.   Kyllä  Ei  Jos vastaus on Kyllä, ilmoita lisätietona tuen myöntäjä, mistä tuesta on kyse, mille ajalle tuki on myönnetty sekä myönnetyn tuen määrä? |
| 1. Työttömyyseläkettä.   Kyllä  Ei  Jos vastaus on Kyllä, ilmoita lisätietona tuen myöntäjä, mistä tuesta on kyse, mille ajalle tuki on myönnetty sekä myönnetyn tuen määrä? |
| 1. Työeläkelakien mukaista työuraeläkettä.   Kyllä  Ei  Jos vastaus on Kyllä, ilmoita lisätietona tuen myöntäjä, mistä tuesta on kyse, mille ajalle tuki on myönnetty sekä myönnetyn tuen määrä? |
| 1. Kansanedustajan eläkkeestä ja sopeutumisrahasta annetun lain (329/1967) mukaista sopeutumisrahaa.   Kyllä  Ei  Jos vastaus on Kyllä, ilmoita lisätietona tuen myöntäjä, mistä tuesta on kyse, mille ajalle tuki on myönnetty sekä myönnetyn tuen määrä? |
| 1. Sairausvakuutuslain mukaista äitiys-, erityisäitiys-, isyys- tai vanhempainrahaa taikka erityishoitorahaa.   Kyllä  Ei  Jos vastaus on Kyllä, ilmoita lisätietona tuen myöntäjä, mistä tuesta on kyse, mille ajalle tuki on myönnetty sekä myönnetyn tuen määrä? |
| 1. Maatalousyrittäjien luopumistuesta annetun lain (1293/1994) tai maatalouden harjoittamisesta luopumisen tukemisesta annetun lain (612/2006) mukaista luopumistukea.   Kyllä  Ei  Jos vastaus on Kyllä, ilmoita lisätietona tuen myöntäjä, mistä tuesta on kyse, mille ajalle tuki on myönnetty sekä myönnetyn tuen määrä? |
| 1. Kansaneläkelaitoksen kuntoutusetuuksista ja kuntoutusrahaetuuksista annetun lain (566/2005) tai työntekijän eläkelain (395/2006) 1 luvun 3 §:ssä tarkoitettujen lakien, eläkeohjesäännön tai eläkesääntöjen mukaista kuntoutusrahaa taikka ansionmenetyskorvausta tapaturmavakuutuksen, liikennevakuutuksen tai sotilasvammalain (404/1948) kuntoutusta koskevien säännösten perusteella. 8   Kyllä  Ei  Jos vastaus on Kyllä, ilmoita lisätietona tuen myöntäjä, mistä tuesta on kyse, mille ajalle tuki on myönnetty sekä myönnetyn tuen määrä? |
| 1. Opintotukena myönnettävää opintorahaa tai -lainaa (Opintotukilaki65/1994) mukaista opintotukea. Jos nostit opintolainaa, ilmoita mille ajanjaksolle opintolaina kohdistuu.   Kyllä  Ei  Opintolaina kohdistuu ajanjaksolle (pp.kk.vvvv–pp.kk.vvvv) |
| 1. Muuta kohtuullisen toimeentulon korvaavaa etuutta. 9   Kyllä  Ei  Jos vastaus on Kyllä, ilmoita lisätietona etuuden myöntäjä, mistä etuudesta on kyse, mille ajalle etuus on myönnetty sekä myönnetyn etuuden määrä? |

**5. Hakemuksen lisätiedot**

|  |
| --- |
| Starttirahan saajana olet velvollinen ilmoittamaan työvoimaviranomaiselle päätöksen jälkeen tapahtuneista muutoksista, kuten yrittäjänä toimiessasi vastaanotetusta palkkatyöstä tai sairauslomasta.  Voit lisäksi antaa lisätietoja hakemuksen muihin kohtiin. Tällaisia tietoja voivat olla maksatusjaksoa koskevat tarkennukset tai seikat, joiden arvioit vaikuttavan maksatushakemuksesi käsittelyyn. |

**6. Suostumus sähköiseen tiedoksiantoon**

|  |  |
| --- | --- |
| Suostumalla sähköiseen tiedoksiantoon saat päätösasiakirjan tai muun hakemusta koskevan viestin sähköisenä viestinä ilmoittamaasi sähköpostiosoitteeseen. Jos et suostu sähköiseen tiedoksiantoon, saat asiaasi liittyvät päätökset ja viestit kirjepostilla. | |
| Suostutko sähköiseen tiedoksiantoon  Kyllä  Ei | Sähköpostiosoite |

**7. Allekirjoitus**

|  |  |  |
| --- | --- | --- |
| Allekirjoituksellani vahvistan, että tässä hakemuksessa ja sen liitteissä annetut tiedot ovat oikeita, ja että laissa työvoimapalveluiden järjestämisestä (380/2023) sekä päätöksessä määrättyjä ehtoja on noudatettu. | | |
| Paikka ja päiväys | Allekirjoitus | |
| Nimenselvennys |  |

Lomakkeen täyttöohje

**Maksatusjakso**

1. Starttirahan maksatusta haetaan yhden kuukauden maksatusjaksoissa. Kuukausi voi joko kalenterikuukausi tai starttirahapäätöksen mukainen muu kuukauden pituinen ajanjakso. Merkitse jakso maksatushakemukseen esimerkiksi 1.1.–31.1. tai 15.1.–14.2.
2. Starttirahaa maksetaan niiltä päiviltä, jolloin olet työskennellyt yrityksessäsi. Maksu suoritetaan kuukausittain jälkikäteen, enintään viideltä päivältä kalenteriviikossa.
3. Starttirahapäätökseen merkitty starttirahan päiväkohtainen määrä.
4. Merkitse maksatusjakson ajalta haettava tuen määrä euroina. Korvattavien päivien määrä kerrotaan päivää kohden maksettavalla euromäärällä.

**Starttirahan maksamisen estävät tulot, korvaukset, tuet ja etuudet**

1. Starttiraha on tarkoitettu toimeentulon turvaamiseksi luonteeltaan päätoimisen yritystoiminnan aikana, eikä starttirahaa makseta, jos henkilö saa samalta ajalta palkkaa tai muuta korvausta yritystoimintaan liittymättömästä työstä, julkista tukea omiin palkkauskustannuksiinsa tai muuta toimeentuloa turvaavaa etuutta (Laki työvoimapalveluiden järjestämisestä 380/2023,100. §, 3. momentti).

Merkitse ne tulot, korvaukset, tuet tai etuudet, joita sinulle maksetaan samalta ajalta, jolle haet starttirahaa. Ilmoita myös samalta ajalta yritystoimintaan liittyvästä tai liittymättömästä työstä saadut palkkatulot.

1. Palkkana pidetään myös vuosiloma-ajan palkkaa ja irtisanomisajan palkkaa. Palkkana pidetään myös työnantajalta saatua taloudellista etuutta, joka perustuu työsuhteen päättymiseen liittyvään sopimukseen tai muuhun vastaavaan järjestelyyn, jonka katsotaan turvaavan kohtuullinen toimeentulo (Työttömyysturvalaki, 3. luku, 6. §. 1. momentti).
2. Muuta julkista tukea ovat esimerkiksi apurahat tai yritystuet.

Jos starttirahan saajalla on starttirahakauden aikana yritystoimintaan liittymättömiä tuloja tai hänen palkkakustannuksiinsa on myönnetty muuta julkista tukea, tulojen määrä vähennetään starttirahan määrästä. Tuloina ei kuitenkaan oteta huomioon työttömyysturvalain 4 luvun 7 §:ssä tarkoitettuja etuoikeutettuja tuloja.

1. Työntekijän eläkelain 1 luvun 3 §:ssä tarkoitettuja lakeja, joiden perusteella voidaan maksaa kuntoutusrahaa ovat:

* merimieseläkelaki (1290/2006)
* yrittäjän eläkelaki (1272/2006)
* maatalousyrittäjän eläkelaki (1280/2006).

1. Julkisten alojen työeläkelakeja ovat:

* julkisten alojen eläkelaki (81/2016),
* ortodoksisesta kirkosta annettu laki (985/2006) sekä
* eräiden valtakunnassa voimassa olevien valtion eläkkeitä koskevien säännösten soveltamisesta Ahvenanmaan maakunnassa annettu maakuntalaki (ÅFS 54/2007).

Tällaisia etuuksia voivat olla esimerkiksi työnantajan järjestämä lisäeläke tai rikosvahinkolaissa (1204/2005) tarkoitettu ansionmenetyskorvaus.

Etuutena ei kuitenkaan oteta huomioon työttömyysturvalain 4 luvun 7 §:ssä tarkoitettuja etuoikeutettuja tuloja, joita ovat

* perhe-eläkkeet,
* vammaisetuuksista annetun lain (570/2007) mukainen eläkettä saavan hoitotuki,
* työtapaturma- ja ammattitautilain (459/2015) ja maatalousyrittäjän työtapaturma- ja ammattitautilain (873/2015) mukainen haittaraha,
* sotilasvammalain mukainen elinkorko ja täydennyskorko,
* vammaisetuuksista annetun lain mukainen vammaistuki,
* eläkkeensaajan asumistuesta annetun lain (571/2007) mukainen asumistuki,
* yleisestä asumistuesta annetun lain (938/2014) mukainen asumistuki,
* lapsilisälain (796/1992) mukainen lapsilisä,
* toimeentulotuesta annetun lain (1412/1997) mukainen toimeentulotuki,
* sotilasavustuslain (781/1993) mukainen sotilasavustus,
* työtapaturma- ja ammattitautilain, maatalousyrittäjän työtapaturma- ja ammattitautilain sekä sotilasvammalain mukaiset kustannusten korvaukset ja
* työeläkelakien mukainen osittainen varhennettu vanhuuseläke.